**megbízási KeretSzerződés**

(minta)

A jelen megbízási keretszerződés („Szerződés”) egyrészről a:

**\_\_\_\_\_\_\_\_\_\_\_\_\_\_\_\_\_\_\_\_\_\_\_** (Cg.: \_\_\_\_\_\_\_; székhely: \_\_\_\_\_\_\_\_\_\_; adószám: \_\_\_\_\_\_\_\_\_\_\_\_; képviseli: \_\_\_\_\_\_\_\_\_\_\_\_\_) mint megbízó (továbbiakban: „Megbízó”), valamint másrészről a[[1]](#footnote-1):

**\_\_\_\_\_\_\_\_\_\_\_\_\_\_\_\_\_\_\_\_\_\_** (lakcím: \_\_\_\_\_\_\_\_\_\_\_; adóazonosító jel: \_\_\_\_\_\_\_\_\_\_\_; anyja neve: \_\_\_\_\_\_\_\_\_\_\_; születési hely és idő: \_\_\_\_\_\_\_\_\_\_\_\_), mint Megbízott (továbbiakban: „Megbízott”) (Megbízó és Megbízott a továbbiakban egyenként, mint: „Fél” és együttesen, mint „Felek” is említésre kerülhetnek) között a mai napon az alábbi feltételekkel jött létre:

**1. A szerződés tárgya**

A jelen Szerződés alapján a Megbízott ***[szolgáltatás megnevezése]*** szolgáltatásokat nyújt Megbízó számára.[[2]](#footnote-2)

#### 2. A Megbízás ellátása

2.1 A Megbízott kötelezi magát, hogy szerződéses kötelezettségeinek elsősorban személyes közreműködésével tesz eleget. Közreműködőt igénybe venni a Megbízott kizárólag a Megbízó előzetes írásos hozzájárulásával jogosult. A Közreműködő magatartásáért Megbízott úgy felel, mintha maga járt volna el. Amennyiben a Megbízott a Megbízó hozzájárulása nélkül vesz Közreműködőt igénybe, úgy a Megbízott felelős mindazokért a károkért is, amelyek a Közreműködő igénybevétele nélkül nem következtek volna be.

2.2 Az ellátandó feladatokat Megbízó szóban, vagy írásban határozza meg a Megbízott számára. A Megbízott köteles a Megbízó utasításait követni. A Megbízott a Megbízó utasításától akkor térhet el, ha ezt a Megbízó érdeke feltétlenül megköveteli, és a Megbízó előzetes értesítésére már nincs mód. Ilyen esetben a Megbízót késedelem nélkül értesíteni kell. Ha a Megbízó célszerűtlen vagy szakszerűtlen utasítást ad, a Megbízott köteles őt erre figyelmeztetni. Ha a Megbízó a figyelmeztetés ellenére utasítását fenntartja, a Megbízott a szerződéstől elállhat, illetve a szerződést felmondhatja, vagy a feladatot a Megbízó utasításai szerint, a Megbízó kockázatára elláthatja. Meg kell tagadnia az utasítás teljesítését, ha annak végrehajtása jogszabály vagy hatósági határozat megsértésére vezetne, vagy veszélyeztetné mások személyét vagy vagyonát. A Megbízó köteles megtéríteni az utasítás teljesítésével kapcsolatban felmerült költségeket. A Megbízott az utasítás teljesítését megfelelő biztosíték adásához kötheti. Ha a Megbízó nem ad megfelelő biztosítékot, a Megbízott az utasítás teljesítését megtagadhatja.

2.3 A Megbízás teljesítésének rendjét a Megbízott határozza meg.

 2.4 Megbízott a megbízást saját telephelyén teljesíti. Megbízó szükség esetén lehetővé teszi, hogy Megbízott a teljesítés során a Megbízó telephelyét is igénybe vegye.

 2.5 Megbízott a megbízást a saját erőforrásaival és munkaeszközeivel köteles teljesíteni.

**3. A Szerződés hatálya**

3.1 A Megbízás \_\_\_\_\_\_\_\_\_\_\_\_\_\_\_\_. napjától kezdődően [***határozatlan / határozott időre jön létre. Határozott idő esetén annak tartama: ………………..]***

3.2 A jelen Szerződést bármelyik Fél a szerződés első évében egy hónap, a szerződés második évében két hónap, a harmadik és az azt követő években három hónap felmondási idővel felmondhatja.

3.3 A felmondási idő alatt a Megbízott szerződésszerű teljesítésre, míg a Megbízó a Megbízási díj megfizetésére köteles.

3.4 Amennyiben Megbízott a felmondási idő alatt a szerződésből eredő kötelezettségeit nem teljesíti vagy a teljesítést megtagadja, úgy köteles az egyedi megállapodásban meghatározott összeg **[……..]** százalékát kötbérként megfizetni Megbízó részére. A kötbér maximális mértéke **[……..]** százalék. Megbízott mentesül a kötbérfizetési kötelezettség alól, ha bizonyítja, hogy a szerződésszegést ellenőrzési körén kívül eső, a Szerződés megkötésekor előre nem látható körülmény okozta, és nem volt elvárható, hogy a körülményt elkerülje vagy a kárt elhárítsa.

3.5 Felek a megszűnéstől számított 15 (tizenöt) munkanapon belül egymással pénzügyileg elszámolnak. A Megbízó felmondása esetén a Megbízó köteles megtéríteni a Megbízottnak a felmondással okozott kárt, kivéve, ha a felmondásra a Megbízott szerződésszegése miatt került sor. Ha a szerződést a Megbízott alkalmatlan időben mondta fel, köteles megtéríteni a Megbízónak a felmondással okozott kárt, kivéve, ha a felmondásra a Megbízó szerződésszegése miatt került sor. A szerződés megszűnésekor a Megbízott köteles a Megbízónak mindazt kiadni, amihez a megbízás teljesítése céljából vagy eljárása eredményeképpen jutott, kivéve, amit abból a megbízás folytán jogosan felhasznált.

3.6 Felek kifejezetten megállapodnak, hogy Szerződés megszűnése esetén a Megbízottnak kártalanítás nem jár.

**4. A Megbízási Díj**

4.1 A Megbízott az általa elvégzett tevékenységért megbízási díjra jogosult, melyet a Megbízó a Megbízott által hozott ügyfelek rendelései alapján, a Megbízottal kötött külön megállapodás alapján állapít meg („Megbízási Díj”).

4.2 A Megbízott az általa elvégzett tevékenység után járó Megbízási Díjat a Megbízó részére havonként utólag számlázza. A Megbízási Díj megfizetése 15 (tizenöt) napon belül a Megbízott ***[bank megnevezése]*** Banknál vezetett ***[bankszámla száma]*** számú bankszámlájára való banki átutalással történik. A Megbízott köteles – a számlája kibocsátásával egyidejűleg – részletes leírást bocsátani a Megbízó rendelkezésére a tárgyhónapban elvégzett szolgáltatásokról a számolás mindkét Fél által történő pontos nyomon követése, valamint a számlázás helyességének ellenőrizhetősége érdekében.

4.3 A Megbízottat a Megbízási díj és a költségek biztosítására zálogjog illeti meg a Megbízónak azokon a vagyontárgyain, amelyek a megbízás következtében kerültek birtokába.

**5. A Megbízó jogai és kötelezettségei**

5.1 Megbízó jogosult az elvégzett tevékenységekről bármikor tájékoztatást kérni.

5.2 Megbízó a Megbízott által kért és a Megbízás eredményes elvégzéséhez szükséges adatokat, iratokat Megbízott rendelkezésre bocsátja és számára a nyújtott szolgáltatások eredményes elvégzéséhez szükséges tényekről, körülményekről a kellő felvilágosítást megadja.

**6. Kapcsolattartás**

6.1 Ha a jelen Szerződés és/vagy az az alapján létrejött eseti megbízási szerződések bármely értesítést, közlést kívánnak vagy engednek meg egyik Fél részéről a másik Fél részére, ez írásban teendő meg és személyesen, levélben ajánlott, tértivevényes küldeményként faxon vagy e-mailben küldendő és megfelelően elküldöttnek tekintendő, ha azt a címzett fenti címére küldték.

6.2 Felek megállapodnak abban, hogy a jelen Szerződés során intézkedésre jogosult képviselőik a következők:

 –a Megbízó részéről: ***[megbízó képviselőjének neve]*** (tel: ***[megbízó képviselőjének telefonszáma]*** / email: ***[megbízó képviselőjének email-címe]***);

–a Megbízott részéről: ***[megbízott képviselőjének neve]*** (tel: ***[megbízott képviselőjének telefonszáma]*** / email: ***[megbízott képviselőjének email-címe]***).

6.3 Felek kijelentik, hogy a jelen pontban megjelölt képviselőik jogosultak a jelen Szerződés és/vagy az az alapján létrejött eseti megbízási szerződések megkötésére, illetve a jelen Szerződés és/vagy az az alapján létrejött eseti szerződések teljesítéséhez szükséges jognyilatkozatok megtételére.

**7. Titoktartás**

7.1 A jelen Szerződés aláírásával a Megbízott feltétlen titoktartási kötelezettséget vállal a Megbízótól vagy annak üzleti és szakmai tevékenységéről bármilyen módon tudomására és/vagy az általa delegált személy(ek) tudomására jutott információkat illetően. Ezeket harmadik személyek tudomására csak a Megbízó írásos hozzájárulásával hozhatja. A jelen Szerződéssel vagy az eseti megrendelésekkel összefüggésben a Megbízó által a Megbízottnak és/vagy az általa delegált személy(ek)nek átadott összes dokumentum, valamint a Megbízott és/vagy az általa delegált személy(ek) által készített valamennyi feljegyzés, emlékeztető, vázlat, tervezet, illetve bármilyen egyéb írásos vagy egyéb módon rögzített dokumentum a Megbízó kizárólagos tulajdonát képezi. Ezekről a Megbízott és/vagy az általa delegált személy(ek) másolatot csak a Megbízó kifejezett hozzájárulásával készíthet. A dokumentumokat a Megbízó felhívására vagy a Szerződés megszűnésével, az esetleges másolatokkal együtt, a Megbízott és/vagy az általa delegált személy(ek) köteles a Megbízó részére haladéktalanul visszaszolgáltatni.

7.2 A titoktartási kötelezettség akár gondatlan megsértése is súlyos Szerződésszegésnek minősül, melynek eredményeképpen a Megbízó – a Szerződés azonnali hatályú felmondásán túl ***[kártérítés összege számformátumban],***-Ft (azaz ***[kártérítés összege betűvel írt alakban]*** magyar forint) összegű szerződésszegési kötbérre jogosult.

7.3 A Megbízót kártérítés illeti meg a 7.2 pontban írt kötbéren felüli összes igazolt kára vonatkozásban is.

7.4 A jelen pontban foglalt titoktartási kötelezettség, valamint a jelen pontban meghatározott jogkövetkezmények a Szerződés megszűnését követő két évig terhelik a Megbízottat.

**8. Verseny**

## 8.1 Felek megállapodnak, hogy a Megbízott a Megbízó előzetes írásbeli hozzájárulása nélkül a jelen Szerződés aláírásától számított 2 évig:

 a) nem vesz részt semmilyen formában olyan üzleti tevékenységben, amely a Megbízó üzleti tevékenységére nézve versenyként jelenhet meg, vagy a Megbízó tevékenységével részben azonos, sem mint igazgató, üzlettárs, munkavállaló, tanácsadó, polgári jogviszony alapján egyéb módon foglalkoztatott vagy megbízott és semmilyen más formában nem vesz részt, vagy nem segít ilyen vállalkozásnak;

 b) egyéni vállalkozóként, polgári jogviszony keretében, betéti társaság, polgárjogi társaság, vagy korlátolt felelősségű társaság keretében, vagy egy együttműködés keretében közvetlenül vagy közvetve nem végez olyan üzleti tevékenységet, amely a Megbízó üzleti tevékenységére nézve versenyként jelenhet meg, vagy a Megbízó tevékenységével részben azonos;

 c) nem rendelkezik, illetve nem szerez –nyilvánosan működő részvénytársaság kivételével- társasági részesedést olyan kereskedelmi társaságban, amely a Megbízóval konkuráló, vagy részben azonos üzleti tevékenységet folytat;

 d) nem tesz, illetve nem segít másokat olyan cselekmények megtételében (beleérte az ellenszolgáltatás nélkül végzett tevékenységet is), amely a Megbízó, vagy kapcsolt vállalkozásainak tevékenységét veszélyezteti.

**9. Egyéb rendelkezések**

9.1 Felek tudomásul veszik, hogy az általuk, vagy az alkalmazásukban álló és az általuk Megbízott, személyek által a másik Félnek okozott esetleges károkért a jelen szerződés és a Polgári Törvénykönyv szerinti felelősséggel tartozik.

9.2 A jelen Szerződés egyes rendelkezéseinek esetleges érvénytelensége a Szerződés többi rendelkezésének érvényességét nem érinti kivéve, ha a felek az érvénytelen rendelkezés nélkül a Szerződést nem kötötték volna meg.

9.3 A jelen Szerződésre és/vagy az az alapján létrejött eseti szerződésekre a hatályos magyar jogszabályok, különös tekintettel a Polgári Törvénykönyvről szóló 2013. évi V. törvény megbízási szerződésekre vonatkozó rendelkezései irányadóak.

9.4. A jelen Szerződést a Felek elolvasás és értelmezés után – mint szándékukkal és akaratukkal mindenben megegyezőt – a Szerződés létrehozására irányuló jogosultságuk birtokában írják alá.

Kelt, …………………… …….. év …………………… hó ………….. nap

Készült:…pld./…lapon

|  |  |
| --- | --- |
| ……………………….**Megbízó** | ………………………..**Megbízott** |

1. Megbízó és Megbízott lehet természetes személy, egyéni vállalkozó is. [↑](#footnote-ref-1)
2. A Megbízott által ellátandó feladatok pontos megjelölése. [↑](#footnote-ref-2)